ქლივანის სამაროვანი

ქლივანის სამაროვანი — არქეოლოგიური ძეგლი აღმოსავლეთ საქართველოში, სოფელ ქლივანის მიდამოებში (ახლანდ. ოკუპირებული ერედვის მუნიციპალიტეტი). გათხარა 1977–1984 წლებში საქართველოს სსრ მეცნიერებათა აკადემიის სამხრეთ ოსეთის სამეცნიერო-კვლევითი ინსტიტუტის ექსპედიციის რაზმმა (ხელმძღვანელი ა. სლანოვი).

სამაროვნის ტერიტორიაზე გაითხარა 30-მდე ორმოსამარხი (წყვილთა, ასევე კოლექტიური), რომელიც ძვ. წ. VI–IV საუკუნეებით თარიღდება. სამარხებს ჰქონდა ოვალური ან წაგრძელებული ფორმა, სიღრმე — 0,2–1,5 მ. მამაკაცები მოთავსებულები იყვნენ მარცხენა გვერდზე, ქალები და ბავშვები — მარცხენა გვერდზე; ცალკეულ შემთხვევევში — ზურგზე, მოხრილი ქვედა კიდურებით. სამარხების ინვენტარი შედგებოდა კერამიკული ნაწარმისგან, ლითონის იარაღებისგან (რკინის საბრძოლო ცულები, ცალლესული ხანჯლები, შუბისპირები და სხვ.), სამკაულებისგან, სამეურნეო ნივთებისგან. სამარხებში აღმოჩნდა შინაური ცხოველების (ცხვარი, წვრილფეხა რქოსანი პირუტყვი) ძვლები, ხის ნახშირი, სარიტუალო კოცონის კვალი. ერთ-ერთი სამარხი მდიდრული ინვენტარით (საბრძოლო იარაღი, ვერცხლის სამკაული, საკულტო და სამეურნეო ჭურჭელი), როგორც ჩანს, ეკუთვნოდა მეომარს.

ლიტერატურა
 Сланов Аким Харитонович, Итоги археологического исследования Сохтинского и Кливанского могильников // Полевые археологические исследования в 1977 году. – Тбилиси, 1980. – С.215-227.
 Сланов Аким Харитонович, Раскопки Кливанского могильника // АО 1982г. – М., 1984. – С.429.
 Сланов Аким Харитонович, Раскопки Кливанских могильников // АО 1983г. – М., 1985. – С.478.
 Сланов Аким Харитонович, Раскопки Второго Кливанского могильника // АО 1984 г. – М., 1986. – С.408.

კატეგორია:ერედვის მუნიციპალიტეტის არქეოლოგიური ძეგლები